English ‧ русский ‧ 漢語
#000000
Kvankam Mia Vivo estas simila kun aliaj sociaj retejoj, tamen estas malsimilaĵoj. Tial ni rekomendas ke vi legu ĉion en ĉi tiu paĝo, kaj poste Regularo, Privateco kaj Oftaj demandoj. Vi ankaŭ trovas la ligilojn en la Informoj- kaj Helpo-menuo.
#000001
Por partopreni en Mia Vivo vi unue devas registriĝi. Dum la registriĝo vi devas enskribi en ĉiuj kampoj markitaj kun *, kaj vi povas (sed ne devas) enskribi informojn en la ceteraj kampoj. Skribinte ilin, premu Registriĝu. Poste vi ricevos retpoŝton kun ligilo por aktivigi vian konton. Premu la ligilon, kaj poste vi povas ensaluti.
#000002
La retpoŝto kutime alvenas inter pluraj minutoj. Se ĝi ne alvenas, kontrolu vian spamujon. Eble la retpoŝto estas tie.
#000003
Rimarku!: Yahoo blokas amasretpoŝtojn el Mia Vivo. Vi povas registriĝi kaj ricevi aktivigan retpoŝton, sed neniun sciigon de la retejo. Tial ni rekomendas ke vi NE registriĝu per retpoŝto de Yahoo.
#000004
Poste vi devas iri al via Profilo por alŝuti avataron (alinome profilbildo). Rimarku ke se vi ne enskribas informojn en ĉiuj kampoj markitaj kun *, kaj ne alŝutas avataron vi ne povas partopreni en Mia Vivo.
#000006
Premu la portempan avataron por alŝuti novan.
#000007
Vi ankaŭ povas alŝuti kovrilan avataron (kovrilan bildon). Tio ne estas devigata, sed via profilo aspektas pli interesa kun ĝi. En la supra dekstra flanko vi povas vidi etan piktogramon (aŭtomate en poŝtelefonoj, aŭ kiam vi movas vian komputilan muson tien). Alklaku ĝin por alŝuti novan kovrilan bildon. Per la sama piktogramo vi povas repozicii la kovrilan avataron.
#000008
Alklaku ĉi tie por alŝuti novan kovrilan avataron.
#000009
En via profilo vi havas kelkajn alklakeblajn ligilojn.
#000010
Fluo montras viajn proprajn afiŝojn (legu pli pri la fluo malsupre).
#000011
En Pri vi povas ŝanĝi kaj aldoni informojn pri vi, kaj agordi kiam vi volas ricevi retpoŝtojn, kiajn sciigojn vi volas, kiel ŝanĝi pasvorton, forigi konton kaj pli.
#000012
En Abonantoj vi povas vidi, kiuj abonas viajn afiŝojn (povas vidi ilin sur siaj fluoj) kaj kies vi abonas. Oni povas aboni la afiŝojn de membro eĉ sen amikiĝo.
#000013
En Amikoj vi povas vidi viajn amikojn kaj viajn amikiĝpetojn. Tie vi ankaŭ povas eksamikiĝi kun aliuloj, aboni kaj ĉesi aboni al homoj (legu pli pri ĝi supre), mesaĝi al viaj amikoj (per alklako de la koverta piktogramo) kaj vidi viajn komunajn amikojn. Rimarku ke vi ankaŭ povas amikiĝi kaj eksamikiĝi kiam vi vizitas la profilon de aliulo kaj alklakas Aldonu amikon aŭ Eksamikiĝi (alklakante Amiko).
#000014
Sur la kovrila bildo estas la vorto(j) Abonas/Ne abonas, koverta piktogramo kaj “...“.
#000015
Se vi alklakas Abonas/Ne abonas vi povas aboni aŭ malaboni al tiu persono.
#000016
Se vi alklakas la kovertan piktogramon (kun aŭ sen la teksto Private mesaĝi) vi povas mesaĝi al tiu persono private.
#000017
Se vi alklakas la “...“, vi povas elekti Bari uzanton, se vi volas ke tiu membro de Mia Vivo ne plu povu kontakti vin aŭ interagi en viaj afiŝoj. Vi ankaŭ povas alklaki Raporti uzanton, se volas sciigi al la administrantoj ke tiu uzanto malobeas iun regulon de Mia Vivo.
#000018
Rimarku!: Kiam vi vizitas la profilon de aliulo, je la supro estas kampo en kiu Kion vi volas diri al la membro? estas skribita.
#000019
Tie vi povas sendi mesaĝon al tiu membro, sed tiu mesaĝo estos publika, ne privata! Ĉiuj, kiuj rajtas vidi afiŝojn de tiu membro povos vidi la enhavon. Se vi volas skribi ion privatan al membro, bonvolu alklaki la kovertan piktogramon!
#000020
Publikaj mesaĝoj tamen konvenas por gratuli al ies naskiĝtago k.s.
#000021
En Grupoj vi povas vidi kaj serĉi la grupojn, kiuj estas en Mia Vivo, legi pri ili, agordi la sciigojn kaj krei novajn. Legu pli en 3.3.
#000022
En Fotoj vi povas alŝuti bildojn aŭ fotojn, krei kaj redakti albumojn. Post vi alŝutis bildojn aŭ fotojn en albumon vi povas aldoni priskribon alklakante bildon kaj alklakante la “...“-markon. Vi ankaŭ povas komenti iujn ajn bildojn alklakante ilin. Maksimume 10 MB po dosiero, kaj 500 MB entute.
#000023
Mesaĝoj montras viajn privatajn mesaĝojn inter vi kaj aliaj membroj. Neniu, krom vi kaj la mesaĝito, povas vidi la enhavojn.
#000025
En la suba breto, de la plej maldekstro, troviĝas Pri. Tie vi povas vidi kaj ŝanĝi la informojn pri vi.
#000026
En Agordoj vi trovas pli da agordoj pri montro de informoj, ĉu vi volas uzi la helan aŭ malhelan retejan etoson, via horzono k.t.p.
#000027
En Sciigoj vi povas agordi kiujn sciigojn vi volas ricevi, kaj en kia maniero.
#000028
En Konto vi povas ŝanĝi viajn plej gravajn informojn, kiel vian pasvorton, retpoŝtadreson k.s. Tie vi ankaŭ povas forigi vian konton de Mia Vivo (bonvolu ne fari tion!).
#000029
Je la supro de la retejo, vi povas vidi la menuojn, kiuj enhavas pli da informoj aŭ pli da funkcioj de ĉi tiu retejo. Depende de la grandeco de via ekrano, ili povas aspekti ĉi tiel (la nigra piktogramo estas nur ekzemplo):
#000030
aŭ ĉi tiel je la supro (la nigra piktogramo estas nur ekzemplo):
#000031
Se vi alklakas vian avataron (la nigra piktogramo en la ekzemplo) vi vidas vian ĉefan menuon:
#000032
La menuo enhavas la samajn ligilojn kiujn ni jam priskribis supre, krom la ligilo Elsaluti. Alklakante tion, vi, ne surprize, elsalutas.
#000033
Se vi alklakas la menuajn nomojn aŭ la malsuprensagetojn apud la menunomoj, aŭ la tri lineojn, vi povas vidi pli da menuoj kaj submenuoj.
#000034
Fluo: La ĉefa paĝo kun la membraj kaj grupaj afiŝoj.
Profilo: Ĉiuj informoj pri vi mem, agordoj k.t.p.
Membroj: La aliaj membroj de Mia Vivo. Tie, vi ankaŭ povas serĉi membron laŭ nomo.
#000035
En Grupoj vi povas vidi kaj serĉi la grupojn, kiuj estas en Mia Vivo, legi pri ili, agordi la sciigojn kaj krei novajn.
#000036
Grupo povas esti malfermita, fermita aŭ sekreta:
#000037
Publika: Ĉiuj povas aliĝi al grupo kaj partopreni. Neanoj povas vidi ĉiujn de la grupo ene kaj sur siaj fluoj, kaj ankaŭ povas reagi kaj komenti, sed ne ĉiam.
#000038
Privata: Uzantoj devas esti invititaj aŭ peti grupan membrecon kaj esti akceptitaj. Neanoj povas vidi nur la Pri-paĝon de la grupo. Membroj povas legi afiŝojn ene kaj sur siaj fluoj kaj ricevi sciigojn pri novaĵoj, komentoj k.t.p.
#000039
Sekreta: Novaj membroj devas esti invititaj. La grupo estas tute nevidebla al neanoj.
#000040
Kiel donaci: Informo pri kiel donaci.
Donacintoj: Listo de tiuj, kiuj donacis al Mia Vivo.
Lingva korekto: Informo pri kiel vi povas helpi plibonigi la lingvon de la retejo.
#000041
Serĉi: Serĉilo por trovi enhavon en Mia Vivo.
Kontakto: Kiel kontakti la retejestron de Mia Vivo.
Helpogrupo: Grupo kiun vi povas aliĝi kaj informi en pri eraroj, misskriboj kaj aliaj komentoj.
Kiel uzi: Ĉi tiu teksto.
Markdaŭnaj kodoj: Pri kodoj per kiuj vi povas enmeti vizaĝojn kaj ŝanĝigi la stilon de tekstoj.
Oftaj demandoj: Respondoj pri demandoj, kiujn vi eble havas. Estas rekomendata legado.
#000043
En la Fluo vi povas afiŝi, kaj estas la plej grava loko en Mia Vivo. Tie vi povas vidi ĉiujn afiŝojn de la retejo (kiujn vi rajtas vidi) kaj ankaŭ afiŝi mem. Por afiŝi ion, alklaku la skatolon kun la teksto Diru pri kio vi pensas...
#000044
La plej maldekstra estas Afiŝa tipo. Tie vi povas elekti ĉu vi volas skribi ion (teksta afiŝo), alŝuti bildo(j)n, alŝuti sondosiero(j)n, skribi ion mallongan kun bunta fono, krei enketon aŭ skribi afiŝon kun GIF-movbildo per la retservo GIPHY (nun nomite nur GIF).
#000045
La dua estas Privateco. Tie vi povas elekti, ĉu vi volas ke la afiŝo estu publika (videbla por ĉiuj), por retejaj membroj (ne videbla por neensalutintoj), por nur amikoj (ne videblaj por tiuj, kiuj ne estas viaj amikoj) aŭ por nur mi (ne videbla por iu ajn krom vi).
#000046
La tria estas Horaro. Tie vi povas elekti, ĉu vi volas ke la afiŝo estu afiŝita tuj aŭ en elektita estonta dato.
#000047
La lasta estas Afiŝi al. Tie vi povas elekti, ĉu vi volas ke la afiŝo estu afiŝita sur via fluo (Mia profilo) aŭ en grupo.
#000048
Vi ankaŭ povas enmeti ligilon de alia retejo. En tiu okazo antaŭmontraĵo aperas. Tiu kutime enhavas bildon, etan tekston kaj ligilon, aŭ foje filmon. Se vi enmetas nur la ligilon, sen teksto, nur la antaŭmontraĵo aperas (sen ligilo). Vi ankaŭ povas uzi Markdaŭnajn kodojn por ŝanĝi la stilon de afiŝo, kaj aldoni aliajn funkciojn.
#000050
Malsupre en la afiŝa kampo vi povas elekti, ĉu vi volas legi:
#000051
ĉiujn afiŝojn en Mia Vivo, kiujn vi rajtas legi (Komunumo),
#000052
nur afiŝojn de tiuj personoj kaj grupoj, kiujn vi abonas (Abonas), aŭ
#000053
afiŝojn, kiuj estas afiŝotaj (Ĉiuj planitaj afiŝoj).
#000054
Krome vi povas elekti, ĉu vi volas montri aŭ kaŝi viajn proprajn afiŝojn, elekti ĉu vi volas vicigi ĉiujn afiŝojn laŭ novaj afiŝoj (antaŭe nomite lastaj afiŝoj) aŭ laŭ novaj afiŝoj kaj komentoj (afiŝoj kun novaj komentoj estas pli supre) serĉi ion en afiŝoj (🔍) aŭ serĉi laŭ kradvortoj (#).
#000055
Apud la avataro de la afiŝinto, la afiŝita horo kaj la privateca elekto estas montrata. Estas ankaŭ piktogramo de ĉeno tie. Se vi alklakas ĝin, vi kopias la ligilon de la afiŝo al la tondujo. Poste vi povas alglui ĝin al aliaj lokoj, ekzemple al aliaj retejoj (kondiĉe ke aliuloj rajtas legi ĝin). Vi devas movigi la musmontrilon sur la loko de la piktogramo por ke ĝi aperiĝu. Se vi uzas saĝtelefonon aŭ tabulkomputilon vi devas premi la lokon de via fingro por ke ĝi aperiĝu.
#000056
Malsupre de la afiŝoj vi povas komenti ilin. Vi povas komenti per teksto, markdaŭnaj kodoj, bildoj (alklakante la fotilan piktogramon) aŭ per GIF-movbildoj per la retservo GIPHY. Vi povas serĉi movbildojn per iu ajn lingvo (bonvolu eviti bildojn kun tekstoj ne en Esperanto).
#000057
Vi ankaŭ povas komenti iujn ajn bildojn alklakante ilin.
#000058
Same kiel por afiŝoj, la komentujo havas “...“-markon por redakti komenton.
#000059
Sub afiŝo vi povas vidi kelkajn piktogramojn.
#000060
Vi povas montri vian senton al afiŝo per diversaj emoĝioj, ekzemple aminda, ridante aŭ Esperanto!.
#000061
La okulo la plej dekstre montras nombron de vidoj de afiŝo (aŭ bildo):
#000062
Maldekstre: la nombro de unikaj vidoj de ensalutintaj membroj de Mia Vivo kaj,
Dekstre: la nombro de la tutaj vidoj (de membroj kaj vizitantoj de la retejo, unufoje aŭ plurfoje).
#000063
Inter Ŝati kaj la okula piktogramo estas Diskonigi. Per ĝi vi povas disdonu afiŝon en multajn aliajn popularajn retejojn.
#000064
La plej dekstra piktogramo de kontrolmarko montras, ĉu la afiŝo estas plene ŝarĝita aŭ ne. Vi devas atendi ĝis la fino de la ŝarĝo se vi volas redakti afiŝon.
#000065
Nun ni rekomendas ke vi legu Regularo-n (ĉar vi devas scii kaj obei la regulojn), Privateco-n (pri nia privateca politiko) kaj Oftaj demandoj-n (kiu enhavas klarigojn de pluraj nememklaraj aferoj).
#000066
Se vi havas demandon, komenton aŭ bezonas helpon pri io ajn, vi povas iri al la Helpogrupo kaj diri pri ĝi tie. Per viaj proponoj ni plibonigos ne nur ĉi tiun tekston, sed ankaŭ la tutan sperton de Mia Vivo.
#000067